b'\n_START_ARTICLE_\nTolstoji\n_START_PARAGRAPH_\nTolstoji (Tolstoj; [tolst\xc3\xb3ji/tolst\xc3\xb3j] (rusko \xd0\xa2\xd0\xbe\xd0\xbb\xd1\x81\xd1\x82\xd1\x8b\xcc\x81\xd0\xb5, ednina \xd0\xa2\xd0\xbe\xd0\xbb\xd1\x81\xd1\x82\xd0\xbe\xcc\x81\xd0\xb9) je slavna plemi\xc5\xa1ka rodbina, katere za\xc4\x8detnik je bil Andrej Karitonovi\xc4\x8d Tolstoj (\xc2\xbbDebeli\xc2\xab), ki je slu\xc5\xbeil pod Vasilijem II.\xc2\xa0\xc2\xbbDivji Tolstoji\xc2\xab\xc2\xa0(kot so bili poznani v krogih ruskega plemstva) so pustili trajno dedi\xc5\xa1\xc4\x8dino v ruski zgodovini, vojski, knji\xc5\xbeevnosti in umetnosti._NEWLINE_Dru\xc5\xbeina je svojo pomembnost v dru\xc5\xbebi dosegla v poznih letih 17. stoletja, na ra\xc4\x8dun zvez z dru\xc5\xbeino Miloslavski, iz katere je izhajala prva \xc5\xbeena ruskega carja Alekseja I. S carjem Petrom Velikim se je bolj povezal Peter Andrejevi\xc4\x8d Tolstoj, ki si je pridobil njegovo zaupanje in tako postal ambasador Carigrada. Povi\xc5\xa1an je bil celo v grofa, ker je uspe\xc5\xa1no zavaroval prestol Katarine Velike. Pozneje se je sprl s princem Men\xc5\xa1ikovom, ki je dosegel da so Petru odvzeli naziv grofa in ga vrnili njegovim vnukom 30 let pozneje._NEWLINE_Najslavnej\xc5\xa1i politik iz dru\xc5\xbeine Tolstojev je bil v 19. stoletju grof Dimitrij Andrejevi\xc4\x8d (1823-1889), ki je postopoma postal minister za \xc5\xa1olstvo in notranje zadeve ter predsednik Ruske akademije znanosti._NEWLINE_Svetovno znana sta tudi pesnik in pisatelj Aleksej Konstantinovi\xc4\x8d (1817-1875) in pisatelj Lev Nikolajevi\xc4\x8d (1828-1910).'